JUMAL KÕNELEB
Tere ja rõõm kohtuda.
Kas teadsid, et oleme sõjas?
Samas on tore teada, et oleme võitja poolel.
Piibel ütleb otse, et oleme sõjas ja seetõttu vajame ka sõjavarustust.
See on nüüd hea metallitöö õpetaja töö tulemus.
Neid tehti ühel aastal me koolis, aga mina ei õpetanud siis tööõpetust.
Tõeline sepp käis me õpilastele nende valmistamist õpetamas.
Jah, me oleme sõdurid.
Me alustame kirjakohaga Efeslastele 6:11-18,
kus Paulus räägib sõjavarustusest.
Me loeme esmalt salmid 11-18 ja siis hakkame neid arutama.
Efeslastele 6:11: "Pange ülle Jumala sõjavarustus,
et te suudaksite seista kuradi salanõude vastu!
Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega.
Seepärast võtke kätte..."
Enne pidime selga panema, aga nüüd ütleb ta: "Võtke kätte!"
"...kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Paulus ütleb esmalt, et me peame seda teadlikult tegema.
Peame riietuma ja võtma kätte, et panna vastu ja jääda seisma.
"Seiske nüüd ja teie niuded olgu vöötatud tõega
ja teil olgu seljas õiguse soomusrüü
ja teie jalgades olgu valmidus minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!
Võtke ka päästekiiver ja vaimumõõk, see on Jumala sõna!
Ja palve ja anumisega palvetage igal ajal Vaimus
ning selleks valvake kogu püsivusega ja eestpalvetega kõigi pühade eest."
Ta lõpetab sõnadega, et seda tuleb teha vaimus,
mitte otsides mingit konkreetset kilpi või mõõka.
See on vaimulik sõda, mida peetakse vaimus.
Lühidalt öeldes ütleb Paulus, et me oleme sõjas
ja kuna me oleme sõjas, peame ka selleks valmistuma.
Tahan siinkohal rääkida ühest prohvetist,
kes nägi kunagi lõpuaegade kohta nägemuse.
Ei hakka praegu süvenema sellesse,
kas elame hetkel lõpuaegadel või mitte,
aga ta nägi nägemuses kristlaste hulka, kes olid marssimas.
Suurem osa neis marssis küürakil ja olid nooltest haavatud.
Nad olid väsinud, masendunud ja igati negatiivsed.
Kui ta lähemalt vaatas, siis ta nägi, et seda põhjustas see,
et ainult üksikutel oli kogu sõjavarustus seljas.
Need, kelle oli kogu sõjavarustus - päästekiiver, õiguse soomusrüü,
tõevöö ja muu varustus, need marssisid sirge seljaga.
Neil ei olnud mingeid probleeme, nooled põrkasid neist tagasi
ja nad marssisid julgelt edasi.
See sõjavarustus on tõeline ja me vajame seda.
Me ei tule ilma selleta toime.
Selle pärast vajame me kogu sõjavarustust.
Mis sõjavarustus see siis on?
Sellest hakkamegi oma saadetes rääkima,
et selgitada konkreetselt,
mis sõjavarustus see on ja miks me seda vajame.
Võtame selle osad ükshaaval läbi.
Et mõistaksime konkreetselt,
mida need mu elus praktiliselt tähendavad.
Kuidas see selga pannakse ja kuidas see meid siis aitab?
Mida saame ise kodus konkreetselt ära teha?
Esimese asjana peame mõistma, et me oleme tõepoolest sõjas.
Meil pole seda sõjavarustust niisama nalja pärast tarvis.
Paulus ei kirjuta sellest Efeslastele kirjas lihtsalt võrdpildina,
vaid sellepärast, et see sõda on tõeline
ja me vajame ka päriselt seda sõjavarustust.
Ütlesin juba, et selle sõja võitmiseks ja Pauluse sõnul ka püsti püsimiseks
vajame me kogu seda sõjavarustust.
- Vajame kõiki sõjavarustuse osasid.
Miks me vajame sõjavarustust? Sellepärast, te me oleme sõjas.
Aga miks me oleme sõjas? Sellepärast, et meil on vaenlane.
Poleks mingit sõda, kui ei oleks vaenlast.
Paulus kirjutab siin, milline vaenlane meil on.
Ta kirjutab salmist 12 alates, milline see vaenlane on.
Me võitleme meelevaldade, vaenlase väe ja deemonite vastu.
Jeesus ütleb Johannese 10:10 otse:
"Varas ei tule muu pärast kui varastama ja tapma ja hukkama."
Meil on hingevaenlane, kes on kogu aeg meie vastu.
Ta ei taha midagi muud, kui varastada, tappa ja hävitada.
Aga see kirjakoht läheb edasi.
Johannese 10:10b, kus kõlavad Jeesuse sõnad:
"Mina olen tulnud."
Mina olen tulnud.
Jeesus on tulnud.
"Mina olen tulnud, et neil oleks elu, ja oleks seda ülirohkesti."
Issand on tulnud tooma midagi head.
Issand on tulnud tooma küllust, elu ja võitu.
Ta on tulnud tooma meile elu, rahu, armastust,
lähedust, sõprust, tervist, heaolu ja abi igasse olukorda.
Ja kuigi saatana väed ja ta ise on meie vastu,
on alati tähtis meeles pidada,
et see, kes on meie poolel, on suurem.
Me ei ole selles sõjas üksinda.
Meie poolel on Isa, Poeg ja Püha Vaim.
Ja ka kõik inglid.
See on täielik ülekaal.
See on vaimulik sõda ja võitlus, aga sa ei ole selles üksinda.
Keegi meist ei ole selles üksinda.
Võitlus käib meie hinge pärast ja see on kõva võitlus,
aga see, kes on meie poolel, on tegelikult juba võitnud.
Matteuse 4:16:
"Rahvas, kes istub pimeduses, on suurt valgust näinud,
ja neile, kes istuvad surma maal ja surma varjus - neile tõuseb valgus!”
Kes tõi meile valguse? See oli Jeesus.
Johannese 1:4:
"Mis on tekkinud tema kaudu, oli elu, ja elu oli inimeste valgus."
Efeslastele 5:8:
"Sest varem te olite pimedus, nüüd aga olete valgus Issandas.
Käige nagu valguse lapsed."
Kas teadsid, et praegu nende valguse sõnade lugemine
ongi see sõdimine.
Sa lihtsalt võtad ja kuulutad neid sõnu iseenesele ja meile.
See on sõdimine.
1. Johannese 1:5:
"Ja see on sõnum, mida me oleme kuulnud temalt
ja kuulutame teile:
Jumal on valgus, ja temas ei ole mingit pimedust."
Temas ei ole mingit pimedust ja Ta elab meie sees.
Esimeseks asjaks on siis vaja mõista, et me oleme sõjas.
Me oleme lahingus.
Teise asjana aga on tõesti oluline meeles pidada,
et Tema, kes on meie poolel, on suurem
ja vaenlane on juba võidetud.
Ma kordan: vaenlane on juba võidetud vaenlane.
Koloslastele 2:15 öeldakse Jeesuse kohta nii:
"Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses."
Me lugesime küll just sõdimisest ja ütlesime, et meil on võitlemist
"selle pimeduse maailma valitsejatega,
kurjade taevaaluste vaimudega"
ja see kõlab väga hirmuäratavalt,
aga Jeesus on juba võidurõõmsalt võitnud
ja see Võitja elab sinus ja minus.
Ehk siis, mida iganes hingevaenlane üritab meie eludes teha,
on lihtsalt vale,
sest tal pole mingit õigust isegi rääkida meiega.
Ta on võidetud vaenlane.
Asi pole selles, et me peame võitmiseks võitlema,
vaid selles, et mõistaksime, et me oleme juba võitjad.
Võit on juba meie!
Kui seda mõistame, siis saatan ka põgeneb.
Asi pole selles, et me alles sõdime,
vaid selles, et vaenlane on võidetud ja meil tasub seda mõista.
Sest kui me seda mõistame, siis see ka vabastab meid.
Luuka 10:19 ütleb Jeesus otse:
"Vaata, ma olen andnud teile meelevalla
kõndida madude ja skorpionide peal..."
Me ei räägi muidugi päris madudest ja skorpionidest.
"...ja vaenlase kogu väe peal
ja miski ei tee teile iial kahju."
Mitte miski. - Mitte miski.
Miski ei tee teile kahju.
See on väga oluline mõte, sest mõnikord kuulen öeldavat,
et kui hakkame hingevaenlase vastu sõdima,
saame haledalt tappa.
Ei saa saa. See on täiesti vale.
See kirjakoht ütleb:
"Ma olen andnud teile meelevalla kõndida madude ja skorpionide peal
ja vaenlase kogu väe peal ja miski ei tee teile iial kahju."
Miski ei tee meile kahju. Need on Jeesuse sõnad.
Milles see sõda siis seisneb?
Me teame nüüd, et oleme sõjas.
Teame, et on olemas vaenlane, aga meie oleme võitjad Võitja poolel.
Kolmandaks ongi oluline teada, millises sõjas on küsimus.
Selles sõjas ei kasutata mõõkasid, püsse või muid käegakatsutavaid relvi.
See ei ole ka rusikavõitlus ega üksteisest üle karjumine.
Küsimus on valimulikus sõdimises ja see võitlus käib meie mõtlemises.
See võitlus käib peamiselt me peas.
Seal seda sõda peetakse.
2. Korintlastele 10:5: "...ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
Purustame iga inimlikule loogikale tugineva targutuse
ja kõik mõttekõrgistused ning võtame mõtted vangi.
Mida see nüüd tähendab?
See tähendabki seda, mida Paulus varem kirjutas:
see ei ole võitlemine liha ja vere vastu.
Me ei võitle mingite käegakatsutavate relvadega
ja me tõesti ei võitle üksteise vastu.
See võitlus ei käi inimeste vahel.
See on võitlemine hingevaenlase vastu.
See on vaimulik sõjapidamine ja seda peetakse meie mõtetes.
Hingevaenlane püüab mõjutada mind ja sind
täpselt samamoodi nagu alguses - ta söödab meile ette valesid.
Ta püüab panna meid uskuma tema valesid
ja kui see tal õnnestub -
kui sa saad pihta selle noolega,
millega ta on sind kümneid aastaid rünnanud,
kui usud, et sa oled vilets, siis oledki haavatud.
See ongi võitlus.
Kui ma leidsin Jeesuse ja võtsin Ta oma ellu vastu,
siis midagi juhtus.
Ta tõesti tuli mu ellu.
Tohutu kardinaalne muutus on toimunud.
Efeslastele 2:12 ütleb nii: "Teie olite tol ajal ilma Kristuseta,
kaugel eemal Iisraeli kodakondsuse õigusest
ja võõrad tõotuselepingule,
teil ei olnud lootust ega Jumalat siin maailmas.
Nüüd aga Kristuses Jeesuses olete teie,
kes te varem olite Jumalast võõrdunud,
saanud lähedaseks Kristuse vere läbi."
Mille lähedal me nüüd oleme?
Jeesuse ja Isa lähedal.
"Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Ma olen saanud Jumala pereliikmeks ja pääsenud Isa lähedale.
Efeslastele 2:22: "...ja kelles (st Kristuses)
teidki üheskoos ehitatakse Jumala eluasemeks Vaimus."
Minust on saanud Jumala eluase, mis on taas midagi revolutsioonilist.
Loen veel 2. Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Kui Jeesus tuli mu ellu, toimus muutus.
See, et Tema on nüüd minus
ja ma olen uus loodu, uuestisündinud.
Ma olen Tema tempel ja Ta elab minus.
Ma ei ole enam Jumalast kaugel, vaid olen osa Tema perekonnast.
Kõik see, mis toimus siis, kui Jeesus tuli mu ellu,
on valguse ja armastuse asjad.
Need on imelised asjad.
Imeline muutus on toimunud.
Aga kuigi see muutus on toimunud minu sisemuses ja vaimus
ja Jumal elab mu sees,
ei ole mu mõtted veel seda kõike omaks võtnud.
Mu tunded ei saa veel kõigele pihta ja ma ei tea veel kõiki neid asju.
Ja siin käibki see sõda,
sest mu mõtted on ikka samasugused nagu enne:
"Sellest ei tule midagi välja, ma olen üksinda, see ei õnnestu.
Ma ei saa sellega hakkama, keegi ei aita mind ka.
Näete ju, kui vilets vennike ma olen. Ma tõesti olen ja tean seda ise ka."
Aga samas on mul Piibel ja minu vaim tunnistab:
"Ta on koos minuga, Ta on suurem kõigist.
Jan räägib siin,
et vaenlane on võidetud ja miski ei tee mulle iial kahju,
sest Jumal on koos minuga."
Siin ongi see sõjapidamine - minu mõtetes ja tunnetes.
Minu vaim teab, et ma olen võitja, aga mu mõtted pommitavad mind
kõige selle vana risuga, mis kisub mind alla.
Ehk siis see sõjapidamine käib hinge tasandil.
Me koosneme vaimust, mis on uuestisündinud, kui oled usus.
Kui sa pole veel võtnud Jeesust vastu, siis täna on sinu päästepäev.
Ära oota hetkegi, vaid võta Jeesus kohe oma südamesse vastu.
Siis su vaim sünnib uuesti ja sinust saab uus loodu.
Aga me koosneme ka hingest,
mille alla kuuluvad tahe, tunded ja mõtted.
See sõjapidamine ei toimu vaimus, sest su hing on täis Püha Vaimu
ja vaenlane ei pääse sellele ligi.
Seda on imeline teada.
Sinu vaim on terviklik ja täis Issanda ligiolu.
Sinna ei pääse keegi teine,
aga on olemas ka hing.
Me räägimegi ju hingevaenlasest.
Piibel räägib hingevaenlasest.
Hingevaenlane püüab mõjutada meie mõtteid,
lastes lendu nooli ja kedrates vanu mõtteid.
Mõtete kaudu mõjutab ta aga meie tundeid,
tunnete kaudu isiksust ja kõike muud.
Kogu see valdkond, kuhu kuuluvad mõtted, tunded ja tahe,
on see valdkond, kus toimub sõjapidamine.
See on see valdkond, kus Jumal soovib meile võitu.
Jumala sõjavarustuse selga panemine räägib just sellest.
Uue eluviisi selga panemine.
Uue identiteedi, uute sõnade,
kõige selle uue, mis minuga on toimunud,
vastu võtmine.
Sellesse riietumine
ja konkreetselt uues kristlase identiteedis käimine.
See nõuab tööd.
Sellepärast Paulus ütlebki: saage uueks meele uuendamise teel.
Järgnevates saadetes käsitlemegi seda teemat.
Vaatame, mis sõjavarsutus see tegelikult on,
mille poolest see meid päriselt üles ehitab
ja aitab mõista, mida Jeesus on juba teinud.
Me ei tee seega midagi uut juurde - sinna pole vaja enam midagi lisada,
aga me peame teadma tõde selle kohta,
mida Jeesus on juba teinud.
See toob meile vabaduse.
Sellepärast vaatamegi kogu sõjavarustuse ükshaaval läbi.
Roomlastele 8:16:
"Seesama Vaim tunnistab koos meie vaimuga,
et me oleme Jumala lapsed."
Minu vaim tunnistab, et ma olen Jumala laps.
Roomlastele 12:2:
"Ja ärge muganduge praeguse ajaga..."
Ega oma vanade mõttemustritega.
"...vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Siin on see, mis meid muudab.
See on meie mõõk. Aamen.
Kui sul on kogemusi sellega,
kui sul on teatud rõhuvaid mõtteid, mis on sind juba aastaid räsinud,
siis ütleme sulle täna,
et kui vaatad neid saateid edasi, saad ka neist mõtetest vabaks.
Palvetame koos sinuga
Aitäh, Jeesus, et vaenlane on juba võidetud.
Aitäh, et Sina, kes oled meis, oled suurem,
sest Sa oled kõige Looja.
Aitäh, Issand, et Sa oled meie poolel.
Inglid on samuti meie poolel
ja nii pole meil häda mitte midagi.
Aitäh, Issand, et vaatamata võitlusele ja sõja keskel olemisele,
ei pea me midagi kartma.
Sest Sina oled meie kindlus, meie kaitse,
meie kilp ja kalju
ja meie Päästja.
Aitäh, Issand! Rõõmustame selle üle väga,
et me pole enam üksi selles maailmas,
vaid me võime elada koos Sinuga.
Issand, Sa oled valguse Isa.
Sa oled Rahuvürst.
Sa oled Juuda lõvi.
Sa oled Issand Seebaot, sõjavägede ülemjuhataja,
kuningate Kuningas ja isandate Issand.
Sa oled Kõigekõrgem. Sa oled tõesti kuningas,
Sa oled ülistatud ja kõrgeks tõstetud.
Issand, me tõstame pilgu Sinule.
Me täname ja ülistame Sind, Issand!
Me ülistame Sind täiusliku võidu eest, mille Sa võitsid Kolgata ristil.
Aitäh, Issand, et me võime õppida selles võidu kohta.
Me võime õppida elama Sinu võidus ja Sinu võidust lähtudes.
Me võime õppida elama Sinus ja koos Sinuga, Issand.
Võime õppida käima julgete sammudega selles elus.
Me ei pea vaatama paremale ega vasemale,
vaid me võime tõesti minna otse.
Aitäh, et Sa õpetad meid ja teed meist sõdurid.
Sa teed meist sirge seljaga julged sõdurid,
Sa õpetad meid oma Sõna kaudu, et võime olla Su julged tütred ja pojad.
Võime elada seda elu julgelt.
Me raputame nüüd Jeesuse nimel enese pealt kõik painava
ja kõik selle, mis ahistab ja masendab.
Jeesuse nimel!
Võid end lausa raputada.
Visake see kõik ära Jeesuse nimel.
Heitke kõik oma mured Tema peale, sest Tema peab hoolt teie eest.
Võime lüüa seljad sirgeks ja tuletada meelde,
et me oleme rõõmsad sõdurid.
Sest isegi, et oleme kui lapsed,
võime me olla võitjad ja Jumala vaprad lapsed.
Aamen. - Tugevad Issandas.
Tänu Jeesus,
et oled andnud meile meelevalla astuda madude ja skorpionide peale
ja miski ei tee meile iial kahju.
Nii võtan ma just praegu meelevalla Jeesuse nimel
iga hingevaenlase väe üle, mis on survet avaldamas.
Olgu põhjus või sümptom milline tahes,
see taganegu Jeesuse nimel!
Aitäh, et igaüks võib olla nüüd täielikult vaba.
Aitäh vabaduse, õnnistuse ja rahu eest!
Aamen.
Siinkohal tahame jälle tänada kõiki vaatajaid toreda tagasiside eest.
Üks inimene saatis sõnumi, et oleme talle nagu pereliikmed.
Õnneks pole asi meis Joyga, vaid taevases Isas, kes on meiega.
Issand õnnistagu teid kõiki!
Kui soovite meie töö kohta rohkem teada saada,
külastage me ekraanil nähtavat kodulehekülge.
Sealt leiab infot meie toreda kooli ja lasteaia kohta.
Sealt saab tellida ka meie infolehte, mis räägib rohkem meie tööst.
Seal on ka reklaam meie raamatute kohta,
mida on võimalik osta
Need aitavad sind just selles sõjas, millest täna rääkisime.
Kuna selles sõjas on peamiselt tegu mõttemaailmas toimuvaga,
siis on küsimus meie mõtlemises ja identiteedis.
Need raamatud aitavad sul mõista, milline on Jumal
ja kuidas Ta sind näeb.
Ühtlasi näed ka, kes sina oled Temas ja see teeb sind vabaks.
Ole õnnistatud ja pea meeles, et Sa oled võitja ja Võitja poolel.
Aamen.
Kas teadsid, et nüüd on meie, kristlaste, aeg.
Sellel maailmaajastul, kus nii paljud kardavad,
on meil lootust.
Nüüd on meie aeg särada seda lootust maailmale,
sest seda vajatakse praegu väga.
Selle jaoks on olemas ka TV7,
et kuulutada iga päev lootust ja igavest elu.
Seda nii televisiooni kui interneti kaudu
ja sina võid olla osaline selles, andes oma osa.
Võid helistada 900 1770, annetades 10 eurot
või kasutada kontonumbreid, mida näed peatselt ekraanil.
Leiad toetamiseks vajaliku info ka aadressilt www.tv7.ee
Löö kaasa, sest seda lootusesõnumit
vajatakse täna rohkem kui eales varem!
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7